ශ්‍රී ලංකා ප්‍රැතාන්ත්‍රික සමාජවාදී ජනරජයේ
පාර්ලිමේන්තුව
2008 අංක 32 දරන පාසල් ගුරුවරුන්ගේ
විශ්‍රාම වැටුප් (සංශෝධන) පනත
[සහතිකය සටහන් කළේ 2008 සැප්තැම්බර් මස 05 වන දින]
ආණ්ඩුවේ නියමය පරිදි මුද්‍රණය කරන ලදී.

2008 සැප්තැම්බර් මස 05 වන දින ශ්‍රී ලංකා ප්‍රජාතාන්ත්‍රික සමාජවාදී
ජනරජයේ ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2008 අංක 32 දරන පාසල් ගුරුවරුන්ගේ
විශ්‍රාම වැටුප් (සංශෝධන) පනත

1953 අංක 44 දරන පාසල් ගුරුවරුන්ගේ විශ්‍රාම වැටුප් පනත
සංශෝධනය කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 2008 අංක 32 දරන පාසල් ගුරුවරුන්ගේ විශ්‍රාම ලුහුඬු නාමය.
වැටුප් (සංශෝධන) පනත යනුවෙන් හඳුන්වනු ලැබේ.

2. (මෙහි මින් මතු “ප්‍රධාන ප්‍රඥප්තිය ' යනුවෙන් සඳහන්
කරනු ලබන) (432 වන අධිකාරය) වන පාසල් ගුරුවරුන්ගේ විශ්‍රාම අධිකාරියේ 5අ සහ
වැටුප් පනතේ 5 වන වගන්තියව ඉක්බිතිවම පහත දැක්වෙන අලුත්
වගන්ති ඇතුළත් කිරීමෙන් එකී පනත මෙයින් සංශෝධනය කරනු
ලබන අතර, ඒ වගන්ති ප්‍රධාන ප්‍රඥප්තියේ 5අ සහ 5ආ වගන්ති
ලෙස බලපැවැත්විය යුතු ය :-

5අ (1) පහත සඳහන් කර ඇති ආකාරයට පාසල්
ගුරුවරියන්ගේ වැන්දඹු පුරුෂයන්ට සහ
දරුවන්ට විශ්‍රාම වැටුප් ප්‍රදානය කිරීම සඳහා
(මෙහි මින් මතු ' වැන්දඹු පුරුෂ සහ
අනත්දරු විශ්‍රාම වැටුප් අරමුදල” යනුවෙන්
සඳහන් කරනු ලබන) වැන්දඹු පුරුෂ සහ
අනත්දරු විශ්‍රාම වැටුප් අරමුදලක් මේ පනත
යටතේ සාදන ලද නියෝගයන්ට අනුකූලව
පිහිටුවා විධිමත් කරනු ලැබිය හැකි ය;

(2) වැන්දඹු පුරුෂ සහ අනත්දරු විශ්‍රාම වැටුප්
අරමුදල පිහිටුවීම, එය පරිපාලනය කිරීම
සහ කළමනාකරණය කිරීම සඳහා ද, පාසල්
ගුරුවරියන්ගේ වැන්දඹු පුරුෂයන් හා
දරුවන් විශ්‍රාම වැටුප් ප්‍රදානය කරනු ලැබීමට
සුදුසුවනු ලබන්නා වූ කොන්දේසි සහ
අවස්ථානුගත කරුණු හා යටත් විය යුතු
සීමාවන් සහ රජය විසින් එයට කළයුතු
යම් දායක මුදල් වේනම්, ඒ දායක මුදල්
නියම කිරීම සඳහා ද, පාසල් ගුරුවරියන්
එකී අරමුදලට ගෙවිය යුතු දායක මුදල්
නියම කිරිම, පාසල් ගුරුවරියන්ගේ දායක
මුදල් ඔවුන්ගේ වැටුපෙන් අඩු කර ගැනීමට
අවසර දීම, එසේ අඩු කර ගැනීම් කිරීමේ
දී අනුගමනය කළ යුතු කාර්ය පටිපාටිය
නියම කිරීම සහ එකී සියලු දායක මුදල්
වැන්දඹු පුරුෂ සහ අනත්දරු විශ්‍රාම වැටුප්
අරමුදලට ගෙවීමට අවසර දීම සඳහා ද,
සහ එකී අරමුදලට ආනුෂංගික හෝ
සම්බන්ධිත මේ පනත යටතේ සාදන ලද
විධිවිධානවල ප්‍රකාශිත නොවන සියලු
කාරණා සඳහා ද මේ පනත යටතේ
නියෝග සාදනු ලැබිය හැකි ය :

එසේ වුව ද අමාත්‍යවරයා විසින්, මේ වගන්තිය යටතේ
නියෝග සෑදීමේ දී හැකිතාක් දුරට 1983 අංක 24
දරන වැන්දඹු පුරුෂ සහ අනත්දරු විශ්‍රාම වැටුප්
පනත යටතේ එම කාරණාව සම්බන්ධයෙන් සාදන
ලද විධිවිධානවලට සමාන විධිවිධාන සාදනු ලැබිය
යුතු ය.

5ආ. 5අ වගන්තියේ විධිවිධාන වල කුමක් සඳහන්
වුව ද—
(අ) 1983 අංක 24 දරන වැන්දඹු පුරුෂ සහ
අනත්දරු විශ්‍රාම වැටුප් පනත යටතේ
පිහිටුවන ලද විශ්‍රාම වැටුප් යෝජනා ක්‍රමය
යටතේ විශ්‍රාම වැටුපක් ගෙවීමට සුදුසුකම්
ලබන රජයේ නිලධාරිනියන්ගේ වැන්දඹු
පුරුෂයන් සහ අනත්දරුවන් ; සහ

(ආ) 1974 අංක 16 දරන පළාත් පාලන සේවා
පනත යටතේ පිහිටුවන ලද පළාත් පාලන
සේවා වැන්දඹු පුරුෂ සහ අනත්දරු විශ්‍රාම
වැටුප් අරමුදල යටතේ විශ්‍රාම වැටුපකට
සුදුසුකම් ලබන පළාත් පාලන සේවා
සේවිකාවන්ගේ වැන්දඹු පුරුෂයන් සහ
අනත්දරුවන්,
මේ පනතේ විධිවිධාන යටතේ විශ්‍රාම වැටුපක් ප්‍රදානය
කරනු ලැබීමට හිමිකම් නොලැබිය යුතු ය.

3. ප්‍රධාන ප්‍රඥප්තියේ 6 වන වගන්තියේ “විශ්‍රාම වැටුප් යෝජනා
ක්‍රමය සහ විශ්‍රාම වැටුප් අරමුදල'' යන වචන වෙනුවට “විග්‍රාම
වැටුප් යෝජනා ක්‍රමය, විශ්‍රාම වැටුප් අරමුදල සහ වැන්දඹු පුරුෂ
සහ අනත්දරු විශ්‍රාම වැටුප් අරමුදල” යන වචන ආදේශ කිරීමෙන්,
ඒ වගන්තිය මෙයින් සංශෝධනය කරනු ලැබේ.

4.මේ පනතේ විධිවිධාන මගින් ප්‍රධාන ප්‍රඥප්තියට සිදු කරන
ලද සංශෝධන සියලු කාර්යයන් සඳහා 1983 අගෝස්තු මස 01 වන
දින සිට බලාත්මක භාවයට පැමිණ තිබූ ලෙස සලකනු ලැබිය
යුතු ය.

5. මෙම පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇති වුවහොත් එවිට, සිංහල භාෂා පාඨය
බලපැවැත්විය යුතු ය.